প্ৰশ্নঃ-গান্ধীজীক জনগণৰ নেতা বুলি কিয় গ্ৰহন কৰা হৈছিল ? আলোচনা কৰা ৷

উত্তৰঃ-১৯১৫ চনত দক্ষিণ আফ্ৰিকাৰ পৰা ঘুৰি আহি ভাৰতৰ জাতীয় আন্দোলনত যোগদান কৰিছিল ৷ভাৰতীয় জনগণৰ আশা আকাংক্ষা আৰু জীৱন ধাৰণ পদ্ধতিৰ লগত গান্ধীজীয়ে সকলো ধৰণে সহযোগ আৰু সহানুভুতি প্ৰদৰ্শন কৰিছিল--যাৰ বাবে গান্ধী নিজে এজন বেৰিষ্টাৰ হৈও এজন সাধাৰণ মানুহৰ নিচিনাকৈ জীয়াই থাকিবলৈ বিচাৰিছিল৷তেওঁ অতি প্ৰয়োজনীয় খাদ্য গ্ৰহন কৰিছিল,সাধাৰণ লোকৰ নিচানাকৈ দুখন কাপোৰ গাত লৈ সদায় জীৱন নিৰ্বাহ কৰিছিল ৷ভাৰতৰ তেতিয়াৰ বহু নেতাৰ লেখিয়াকৈ নিজে সৰ্বসাধাৰণৰ পৰা আঁতৰত থকা নাছিল,বৰং সৰ্বসাধাৰণ লোকে বুজি পোৱা ভাষাৰে সেই মানুহখিনিক সদায় উৎসাহিত কৰিছিল আৰু অনুপ্ৰাণিত কৰিছিল ৷সেইদৰে গান্ধী নিজে সাধাৰণ মানুহৰ মাজৰ এজন হৈ পৰিছিল ৷তাৰ উপৰিও সাধাৰণ শ্ৰমিক বা কৃষকসকলৰ দাবীৰ হকে তেখেতে সদায় চেষ্টা কৰিছিল আৰু প্ৰয়োজন হ’লে তেওঁ তেওঁলোকৰ নেতৃত্বও লৈছিল ৷বিহাৰৰ চাম্পাৰণ,গুজৰাটৰ আহমেদাবাদ আৰু খেদা আদি ঠাইত আৰম্ভ হোৱা আন্দোলনত তেওঁ নিজকে এজন শ্ৰমিক বুলি ভাবি লৈ তাত যোগদান কৰিছিল ৷এই আন্দোলনৰ কৃতকাৰ্য্যতাৰ বাবেই সৰ্বসাধাৰণ লোকে গান্ধীজীক বৃটিছ সকলক খেদাৰ কাৰণে এজন ঈশ্বৰ প্ৰেৰিত ব্যক্তি বুলি গণ্য কৰিছিল ৷১৯২০ চনত্ ভাৰতত অসহযোগ আন্দোলন,গান্ধীজীয়ে আৰম্ভ কৰি দিয়াৰ পিছৰে পৰাই তেওঁ সঁচাকৈয়ে সৰ্বসাধাৰণৰ মাজৰ এজন হৈ পৰিছিল ৷